Produkty a služby v roku 2011 (2010)

Oddelenie analýzy rizika vypracovalo 20 (14) strategických posúdení, 4 (4) štvrťročné správy, 469 (294) analytických produktov na podporu spoločných operácií (vrátane týždenných brífingov a nových typov správ zameraných na zlepšenie operačného zamerania a reakcie), 112 (64) iných typov správ vrátane brífingov pre vedenie agentúry, Komisiu EÚ a ostatných; uverejnenie 6 strategických správ pre širokú verejnosť na internetovej stránke agentúry. Komplexná aktualizácia spoločného integrovaného modelu analýzy rizík (CIRAM v 2.0) bola dokončená v roku 2011. Zorganizovanie 4 (4) pravidelných zasadnutí analytickej siete Frontexu, 2 zasadnutí taktickej analýzy rizík a 5 (2) zasadnutí regionálnych expertov. Oddelenie pre spoločné operácie zorganizovalo 19 (17) spoločných operácií, 14 (9) pilotných projektov a 15 (4) konferencií. Okrem toho agentúra koordinovala 42 (40) spoločných operácií navrátenia 2 059(2 038) osôb. Operácia rýchleho pohraničného zásahového tímu (RABIT), ktorá začala v novembri 2010, bola dokončená v marci 2011. Celková operačná intenzita sa zvýšila, pretože sa nakumulovalo spolu 7 754(6 471) dní v prevádzke na všetkých spoločných operáciách; celkový počet operačných človekodní sa zvýšil na 105 038(54 976). Situačné centrum Frontexu (FSC) vydalo 1 900 (500) situačných správ, flešových správ, upozornení na sfalšované dokumenty a 11 (14) správ o situácii na misiách interným aj externým klientom. Denné bulletiny sa zasielali na 400 (350) účtov. FSC ako jediné kontaktné stredisko na výmenu informácií s externými klientmi spracovalo približne 24 000 (20 000) korešpondenčných položiek a vytvorilo Frontex-One-Stop-Shop (FOSS), internetový portál na zdieľanie informácií, ktorý využíva 35 (30) krajín a 2 600 (900) používateľov. Popri intenzívnej podpore programu EUROSUR sa (plne a/alebo čiastočne) vypracovali a/alebo zrealizovali 4 projekty automatizácie procesov. Oddelenie pre odborné vzdelávanie zorganizovalo 223 (176) činností, na ktorých sa zúčastnilo 3 490(4 015) účastníkov (expertov v oblasti vzdelávania, účastníkov školení atď.) v rámci 20 (18) projektov; zainteresované strany investovali do vzdelávacích činností spolu približne 12 947(11 000) človekodní. Oddelenie pre zlúčené zdroje zrealizovalo 6 (9) projektov na zlepšenie celkovej účinnosti operácií Frontexu. Toto oddelenie taktiež koordinovalo rozmiestnenie počas operácie RABIT počas celého obdobia 61 dní. Koordinovalo sa rozmiestnenie 576 úradníkov, ako aj nasadenie 67 položiek technického zariadenia. Oddelenie pre výskum a rozvoj v úzkej spolupráci s ostatnými oddeleniami agentúry ďalej rozvinulo program EUROSUR, ktorý je pre agentúru veľmi dôležitý. Toto oddelenie zorganizovalo a viedlo 34 (32) zasadnutí vrátane konferencií, pracovných seminárov a bilaterálnych podujatí s členskými štátmi. Zamestnanci tohto oddelenia sa zúčastnili na približne 130 (110) interných a externých pracovných seminároch, konferenciách a pracovných zasadnutiach. Oddelenie pre výskum a rozvoj vypracovalo 19 (10) správ o krajine, 15 správ zo zasadnutí, 11 správ z hodnotenia návrhov projektov pre 7. RP SEC a financovalo tri akademické štúdie. Partnerstvo a spolupráca s tretími krajinami: v roku 2011 boli uzavreté dva pracovné dohovory so štátnou políciou Kapverd a regionálnym centrom iniciatívy pre migráciu, azyl a utečencov (MARRI), čím sa celkový počet pracovných dohovorov zvýšil na 16 (14). Na základe existujúcich pracovných dohovorov sa zvýšila konkrétna spolupráca na operačnej a technickej bezpečnosti hraníc/záležitostiach riadenia medzi agentúrou a partnermi z tretích krajín s cieľom práce na udržateľnom partnerstve. Spolupráca s orgánmi EÚ a medzinárodnými organizáciami: do konca roka 2011 bol podpísaný pracovný dohovor s DCAF, čím sa celkový počet zvýšil na 11 (10). Všetky pracovné dohovory sa realizujú prostredníctvom niekoľkých činností agentúry; zorganizovanie dňa proti obchodovaniu s ľuďmi vo Varšave spolu s partnerskými agentúrami pre spravodlivosť a vnútorné záležitosti a Komisiou bolo v tomto ohľade veľmi dôležitým podujatím.